Pozdravljen/a,

Tudi ta teden so navodila razdeljena na ure pouka angleščine, ki bi jih imel/a v šoli. Še vedno velja, da delo opravi tedaj, ko tebi in tvoji družini to najbolj ustreza.

1. ura: Preverjanje znanja – Present Simple

S pomočjo UL <https://www.liveworksheets.com/worksheets/en/English_as_a_Second_Language_(ESL)/Present_Simple/Present_Simple_-_grammar_guide_and_practice_th6808hd> preveri svoje znanje uporabe navadnega sedanjika-Present Simple. Navodila za naloge:

1. K simbolom zapiši ustrezen prislov pogostosti (always, sometimes…)
2. Izberi pravilno obliko
3. Zapiši glagole v 3. osebi ednine
4. Izberi ustrezen glagol s seznama in dopolni povedi. Pazi na 3. osebo ednine.

Ko UL rešiš, ga obvezno pošlji učiteljici tako, kot v prejšnjih tednih (izberi Send e-mail to my teacher, izpolni podatke in pošlji).

2. ura: Skills

Iz UČ str. 110, nal.I v zvezek prepiši izraze pod slikami in jih prevedi. Enako naredi z izrazi, ki so v razpredelnici na str. 113, nal. 3a. Nato v skupni dokument na povezavi <https://docs.google.com/spreadsheets/d/1eXN9F1HsEfml0Xq2DG5tTPGxksqg2gt00Fe3PsSFX5c/edit#gid=1188372018> pod svojim imenom (v zavihku spodaj najprej poišči svoj oddelek) vpiši v angleščini in slovenščini čim več spretnosti, ki jih imaš ti (npr. speak Spanish, play the piano).

3. ura: What can you do?

Oglej si skupni dokument spretnosti, ki jih imaš ti in sošolci/ke. Nove izraze prepiši v zvezek, nato pa si med vsemi izberi 5 spretnosti, ki jih imaš in 5, ki jih nimaš. V zvezek zapiši povedi (npr. I can’t speak Spanish., I can play the piano.). Zapis v zvezku fotografiraj in pošlji učiteljici na elektronski naslov.

4. ura: Can-ponavljanje in utrjevanje (6.a in 6.b)

Reši učni list na povezavi <https://www.liveworksheets.com/worksheets/en/English_as_a_Second_Language_(ESL)/Modal_verbs/Can_or_Can't_hk6230xe> in ga obvezno pošlji učiteljici, kot prej. V pomoč k reševanju, preberi tudi navodila posameznih nalog:

A: Dopolni povedi s can ali can’t (glej slikovno gradivo).

B: Oglej si slike dopolni povedi z dejavnostmi.

C: Kratko odgovori na vprašanja.

D: Trdilne povedi spremeni v nikalne in vprašalne in jih zapiši.

E: Besede postavi v pravilni vrstni red in tvori povedi.

F: Napiši T (pravilno) ali F (napačno).

G: Popravi napake.

H: Zapiši osem povedi o tem, kaj znaš / ne znaš ti.

Želiva ti uspešno reševanje in se že veseliva vaših idej in zapisov,

Betka Mahnič in Andreja Marković